Abor & Tynna

Οι **Abor & Tynna** είναι ένα αυστριακό μουσικό δίδυμο που αποτελείται από τα αδέρφια **Αττίλα** (Βιέννη, 27 Αυγούστου 1998) και **Τύντε Μπορνεμίσα** (Βιέννη, 22 Δεκεμβρίου 2000). Ειδικεύονται στην ποπ, χιπ-χοπ και την ηλεκτρονική μουσική. Το ζευγάρι εκπροσώπησε τη Γερμανία στο Διαγωνισμό Τραγουδιού της Eurovision 2025 με το τραγούδι "Baller".

## Ιστορία
Τα αδέλφια είναι Ρουμανικής και Ουγγρικής καταγωγής και μεγάλωσαν σε οικογένεια καλλιτεχνών στην Βιέννη. Ο πατέρας τους, Τσάμπα Μπορνεμίσα (γενν. 1966) είναι τσελίστας της Φιλαρμονικής της Βιέννης από το 1993. Όλα τα αδέλφια έλαβαν μαθήματα κλασικής μουσικής: Ο Αττίλα εκπαιδεύτηκε στο τσέλο, η Τούντε έπαιζε φλάουτο από την ηλικία των εννέα ετών (όπου και κέρδισε τα πρώτα βραβεία σε κρατικούς και εθνικούς διαγωνισμούς), ενώ η μικρότερη αδελφή τους εκπαιδεύθηκε στο βιολί. Η Τούντε και ο Αττίλα σπούδασαν ψυχολογία και μηχανική αντίστοιχα.

### 2016-2024: Πρώτα βήματα
Το 2016, τα αδέλφια έγραψαν το πρώτο τους τραγούδι μαζί, το οποίο ανέβασαν στο SoundCloud. Η μητέρα τους ανήρτησε το βίντεο στο Facebook, με έναν μουσικό παραγωγό να βλέπει το βίντεο και να τους καλεί στο στούντιο ηχογράφησης του. Τα επόμενα χρόνια, κυκλοφόρησαν περαιτέρω κομμάτια, με την Τούντε να γίνει η τραγουδίστρια και στιχουργός με το καλλιτεχνικό ψευδώνυμο Tynna, και ο Αττίλα, ο μουσικός παραγωγός με το καλλιτεχνικό ψευδώνυμο Abor. Το 2020, έλαβαν πρόσκληση να συμμετάσχουν στον εθνικό τελικό της Αυστρίας για τον τότε Διαγωνισμό Τραγουδιού της Eurovision. Λόγω της έλλειψης εμπειρίας σε ζήτημα μουσικής και ζωντανών εμφανίσεων, το ντουέτο αρνήθηκε. Τον Απρίλιο του 2024, άνοιξαν τις συναυλίες της περιοδείας Glas της Γερμανίδας μουσικού Νίνα Τσούμπα στη Βρέμη.

### 2025-σήμερα: Διαγωνισμός Τραγουδιού Eurovision και άλμπουμ ''Bittersüß''
Ύστερα από πρόταση της γερμανικής μουσικής εταιρείας τους, οι Abor & Tynna υπέβαλαν με επιτυχία αίτηση για τον γερμανικό εθνικό τελικό του Διαγωνισμού Τραγουδιού Eurovision 2025. Αρχικά παρουσιάστηκαν με την μέθοδο του κάστινγκ τον Δεκέμβριο του 2024 με το τραγούδι "Babylon". Ήταν τελικά μεταξύ των 24 υποψηφίων που αντιμετώπισαν την ψήφο της κριτικής επιτροπής και του τηλεοπτικού κοινού στον εθνικό τελικό. Με τη συμβουλή του κονφερασιέ, μουσικού και παρουσιαστή Στέφαν Ράαμπ, το δίδυμο επέλεξε το τραγούδι "Baller", ένα σύντομο κλιπ του οποίου ο Ραάμπ είχε ανακαλύψει στο προφίλ τους στο Instagram.

Οι Abor & Tynna έλαβαν το πράσινο φως από την κριτική επιτροπή για τον ημιτελικό με μια εκτέλεση του τραγουδιού Skyfall της Αντέλ στον πρώτο προπαρασκευαστικό γύρο. Το ντεμπούτο τους στην δισκογραφία, το άλμπουμ *Bittersüß,* κυκλοφόρησε την ίδια μέρα. Το τραγούδι, το οποίο περιλαμβάνεται στο άλμπουμ, ψηφίστηκε στον τελικό από την κριτική επιτροπή και το κοινό έναντι τεσσάρων εναπομείναντων διαγωνιζόμενων την 1η Μαρτίου 2025, με 34,9% των ψήφων. Έτσι, οι Abor & Tynna κέρδισαν την εκπροσώπηση της Γερμανίας στον μεγάλο τελικό του Διαγωνισμού Τραγουδιού Eurovision, που έλαβε χώρα στην Βασιλεία της Ελβετίας στις 17 Μαΐου 2025, όπου έλαβαν την 15η θέση με 151 βαθμούς.

## Δισκογραφία

### Αλμπουμ

### Σινγκλ

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Συμμετέχοντες στη Eurovision
Κατηγορία:Μουσικά ντουέτα αδελφών
Κατηγορία:Διαγωνισμός Τραγουδιού Eurovision 2025
Κατηγορία:Αυστριακοί
Κατηγορία:Ούγγροι